Drie vas oor onwettige besit van ietermagoFoto verskaf deur die SAPD Lede van die blitspatrollie in die Wes-Kaap het Donderdag reageer op ŉ wenk oor ŉ voertuig wat bedreigde diere van Johannesburg na Kaapstad vervoer. “Die bestuurder van die motor was op pad na Durbanweg, Bellville,” het sers. Noloyiso Rwexana, woordvoerder van die polisie, gesê. “Die voertuig is onderskep en in Durbanweg voorgekeer. Toe beamptes dit deursoek, het hulle op groot stukke ietermago afgekom met ŉ geraamde straatwaarde van R65 500.” Drie mans, onderskeidelik 42, 47 en 57 jaar oud, is in hegtenis geneem. “Hulle sal binnekort in die Bellville-landdroshof verskyn.”